|  |  |
| --- | --- |
|  |  |
| Høgskolen i Molde |  |

Søknad om unntak fra reglement for økonomistyring i staten for bruk av kontantkort - Høgskolen i Molde

Vi viser til Kunnskapsdepartementets (KD) søknad av 31. oktober 2023 om unntak fra bestemmelser om økonomistyring i staten (bestemmelsene) punkt 3.7.1, slik at Høgskolen i Molde (HiM) kan benytte kronekort for:

* utbetaling av stipend til utenlandske studenter som ikke kan få norsk bankkonto på grunn av for kort opphold i Norge.
* utbetaling av stipend til utenlandske studenter som venter på å få tildelt D-nummer.
* utbetalinger til utenlandske nyansatte som venter på å få tildelt D-nummer.

DFØ har vurdert søknaden og innvilger HiM unntak fra bestemmelsene punkt 3.7.1 frem til   
31. desember 2028, under de forutsetninger som er omtalt nedenfor.

**Begrunnelse for søknaden**KD opplyser at HiM har behov for å benytte kontantkort til utbetaling av stipend til utenlandske studenter som ikke kan få norsk bankkonto på grunn av for kort opphold i Norge, til utbetaling av stipend til utenlandske studenter som venter på å få tildelt D-nummer, og til utbetalinger til utenlandske nyansatte som venter på å få tildelt D-nummer.

**DFØs vurdering av søknaden**

I henhold til bestemmelsene punkt 3.7.1 skal virksomhetens betalingsformidling i form av inn- og

utbetalinger skje gjennom statens konsernkontoordning, slik at alle statlige likvider daglig samles i

Norges Bank. Virksomheter som har utbetalinger til personer som av ulike årsaker ikke får opprettet

bankkonto kan benytte kontantkort. Virksomheten må i slike tilfeller benytte rammeavtalen for

kontantkort som DFØ har inngått med DNB Bank ASA 1. mars 2022. En forutsetning for at

rammeavtalen skal kunne benyttes av statlige virksomheter er at det gis unntak fra

bestemmelsene punkt 3.7.1.

DFØ vurderer det slik at HiM må få unntak fra bestemmelsene punkt 3.7.1 for å kunne bruke kontantkort i samsvar med søknaden.

**Konklusjon – unntakssøknaden innvilges**

DFØ har vurdert søknaden om unntak med hjemmel i reglement for økonomistyring i staten § 3 første ledd. DFØ er delegert myndighet til å fastsette unntak i instruks fra Finansdepartementet.

DFØ innvilger unntak fra bestemmelsene punkt 3.7.1, slik at HiM, i tråd med søknaden fra KD, kan benytte kontantkort til utbetaling av stipend til utenlandske studenter som ikke kan få norsk bankkonto på grunn av for kort opphold i Norge, til utbetaling av stipend til utenlandske studenter som venter på å få tildelt D-nummer, og til utbetalinger til utenlandske nyansatte som venter på å få tildelt D-nummer. Unntaket fra bestemmelsene gjelder så lenge det er behov for å benytte kontantkort, men ikke utover 31. desember 2028.

Vi har for øvrig merket oss at HiM vil følge rutiner i samsvar med DFØs veiledningsnotat for bruk av kontantkort/kronekort i staten.

Vennlig hilsen

Thuan Tande-Pham

avdelingsdirektør

Cecilie Bugge-Asperheim

fung. seksjonssjef

Kopi til: Riksrevisjonen

*Brevet er elektronisk godkjent og sendes uten underskrift*